**Órarészlet tervezet a Szitakötő 2017. évi tavaszi számához**

**Fecske Csaba: Testvéres, és Szabó Attila: A kiskirály című versének feldolgozása**

**az általános iskola 3-4. osztálya számára**

1. A gyerekek megnézik a Szitakötő tavaszi számának képeit. Választanak egy-egy kedvencet. Szóban megindokolják a választásukat.
2. Elolvassuk a tartalomjegyzékben a címeket. A gyerekek választanak egy érdeklődésüket felkeltő címet. Megindokolják választásukat. Elmondják, szerintük milyen műfajú szöveg lehet, és miről szólhat.
3. A címek alapján megnevezzük a folyóirat aktuális számának központi témáját.
4. Csoportokat alkotunk a gyerekekből az alábbi szempontok alapján:

* Hány testvére van.
* Kisebb vagy nagyobb testvére van-e.
* Lány vagy fiú testvére van-e.

1. A gyerekek megnézik a Szitakötő folyóirat 13. oldalán lévő illusztrációkat kivetítve, úgy, hogy csak a képet látják, a szöveget még nem. A képek alapján fogalmazzák meg, miről szólhat a hozzájuk tartozó vers. (Fontos, hogy megszokják, nincs jó vagy rossz vélemény!)
2. **Fecske Csaba: Testvéres** című versének tanítói felolvasása – beszélgetés a versről (Szitakötő 13. oldal)

Ki mondhatja a verset? Milyen érzések jelennek meg benne? Ki mennyire tud azonosulni ezekkel az érzésekkel? Mi az, ami bennük és a testvéreikben közös?

1. **Szabó Attila: A kiskirály** című versének tanítói felolvasása – beszélgetés a versről (Szitakötő 13. oldal)

Ki mondhatja a verset? Milyen érzések jelennek meg benne? Ki mennyire tud azonosulni ezekkel az érzésekkel? Le lehet-e győzni a féltékenységet? Hogyan?

1. A tanulók kiválasztják az egyik verset és felkészülnek annak kifejező hangos olvasására vagy elmondására. (A rendelkezésre álló időkerettől függően ez lehet házi feladat is.

: a Tanulók kihúzzák valamelyik osztálytársuk testvérét egy kalapból. A kihúzott testvérről egy hét alatt minél több információt kell megtudniuk úgy, hogy az érintett osztálytárs nem jöhet rá, hogy ki „nyomoz” az ő testvére után. (Segíthetünk tippekkel: ha az iskolánkba jár a testvér, akkor lehet tőle is kérdezni. Kérhetik a gyerekek a szüleik segítségét. Megkérdezhetik az illető osztálytárs barátját/barátnőjét, hátha tud segíteni. stb.)

**Készítette: Szebeni Boglárka**

**Németh Kálmán Általános Iskola és A.M.I., Fót**